Diari Oficial de la Generalitat Valenciana


Sumari del DOGV 7502, del 10-04-2015 (2015/3026)

RESOLUCIÓ de 25 de març de 2015, del conseller d'Economia, Indústria, Turisme i Ocupació, que modifica la Resolució de 28 de novembre de 2014, per la qual es va aprovar el calendari de festes locals retribuïdes i no recuperables en l'àmbit de la comunitat valenciana per a l'any 2015.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7502

Data del DOGV
:   10-04-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/3026


Data del document
:   25-03-2015

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Economia, Indústria, Turisme i Ocupació
    * administració local

RESOLUCIÓ de 25 de març de 2015, del conseller d'Economia, Indústria, Turisme i Ocupació, que modifica la Resolució de 28 de novembre de 2014, per la qual es va aprovar el calendari de festes locals retribuïdes i no recuperables en l'àmbit de la comunitat valenciana per a l'any 2015. [2015/3026]  
Vistes les sol·licituds de modificació de les dates de festes locals per a l'any 2015 formulades per part dels ajuntaments de les localitats de Dolores, Benimuslem i Fuenterrobles, i tenint en compte que les modificacions preteses pels municipis ho són a partir de les dates establides en el seu moment per la Conselleria d'Economia, Indústria, Turisme i Ocupació en la Resolució de 28 de novembre de 2014, per la qual es va aprovar el calendari de festes locals, retribuïdes i no recuperables, en l'àmbit de la Comunitat Valenciana per a l'any 2015 (DOCV 7424, 16.12.2014), que proposen que siguen substituïdes per les següents:  
  
Benimuslem 13 d'abril i 14 d'agost  
Fuenterrobles 30 de gener i 20 d'agost  
Dolores 27 de març i 15 de setembre  
  
Fonaments jurídics  
Respecte a la proposta sol·licitada, i d'acord amb la normativa vigent en la matèria, resulta d'aplicació en primer lloc l'article 37.2 del Reial Decret Legislatiu 1/1995, de 24 de març, pel que s'aprova el text refós de la llei de l'Estatut dels Treballadors, el qual establix que:  
  
«Les festes laborals, que tindran caràcter retribuït i no recuperable, no podran excedir catorze a l'any, de les quals dos seran locals.  
(...) Les comunitats autònomes, dins del límit anual dels catorze dies festius, podran assenyalar aquelles festes que per tradició els siguen pròpies, substituint per a això les d'àmbit nacional que es determinen reglamentàriament i, en tot cas, les que es traslladen a dilluns (...)».  
  
Per la seua banda l'article 46 del Reial Decret 2001/1983, de 28 de juliol, sobre regulació de la jornada de treball, jornades especials i descansos, declarat vigent per la disposició derogatòria única del Reial Decret 1561/1995, de 21 de setembre, sobre jornades especials de treball, assenyala el següent:  
«Seran també inhàbils per al treball, retribuïts i no recuperables, fins a dos dies de cada any natural amb caràcter de festes locals que per tradició siguen pròpies en cada municipi, que seran determinades per l'autoritat laboral competent ?a proposta del ple de l'ajuntament corresponent- i publicades en el butlletí oficial de la comunitat autònoma i, si és el cas, en el butlletí oficial de la província».  
En virtut de la normativa vigent en la matèria, correspon a l'autoritat laboral competent, a proposta del ple de l'ajuntament corresponent, la determinació dels dies que tenen el caràcter de festes locals en el municipi corresponent.  
A estos efectes, els ajuntaments van efectuar les corresponents propostes a l'autoritat laboral, i es van publicar en data 16 de desembre de 2014 (DOCV 7424) els dies que havien de considerar-se inhàbils per al treball, retribuïts i no recuperables, en les localitats esmentades, determinació que es va fer per Resolució de 28 de novembre de 2014.  
  
Considerant que per raons d'orde públic i de seguretat jurídica, és procedent la modificació pretesa respecte a estes festes, aprovades en el seu moment per Resolució de 28 de novembre de 2014, i substituir-les per les sol·licitades per les corporacions locals respectives.  
Vista la normativa aplicable en la matèria sobre regulació de jornada de treball, jornades especials i descansos, així com les altres de pertinent aplicació, resolc:  
  
Primer  
Modificar la Resolució de 28 de novembre de 2014, del conseller d'Economia, Indústria, Turisme i Ocupació, per la qual s'aprova el calendari de festes locals, retribuïdes i no recuperables, en l'àmbit de la Comunitat Valenciana, per a l'any 2015, a l'efecte de substituir les festes locals dels municipis de Dolores, Benimuslem i Fuenterrobles, mantenint inalterada la Resolució de 28 de novembre de 2014 en la resta dels seus termes.  
  
Segon  
Declarar com a festivitats locals en els municipis de Dolores, Benimuslem i Fuenterrobles, per a l'any 2015, els dies que a continuació s'exposen, deixant sense efectes els que van ser aprovats al seu dia per resolució:  
  
Benimuslem 13 d'abril i 14 d'agost  
Fuenterrobles 30 de gener i 20 d'agost  
Dolores 27 de març i 15 de setembre  
  
Tercer  
La present resolució produirà efectes l'endemà de publicar-se en el Diari Oficial de la Comunitat Valenciana.  
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14, 44 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de la conselleria d'Economia, Indústria, Turisme i Ocupació en el termini d'un mes a comptar de l'endemà de la publicació.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada.  
  
València, 25 de març de 2015.- El conseller d'Economia, Indústria, Turisme i Ocupació: Máximo Buch Torralva.